Specifikacija naročila

**Vzdrževanje in nadgradnja ATLASA TRAJNOSTNE ENERGIJE za obdobje 4 let**

Številka naročila: JN-1188-23

Ljubljana, 20.1.2023

# Specifikacija naročila »Vzdrževanje in nadgradnja ATLASA TRAJNOSTNE ENERGIJE za obdobje 4 let«

# PREDSTAVITEV DRUŽBE BORZEN

Družba Borzen je slovenski operater trga z elektriko. Osnovna dejavnost družbe je izvajanje gospodarske javne službe operater trga z elektriko (skladno z ZOEE) ki obsega organiziranje trga z elektriko v ožjem pomenu besede in dejavnost Centra za podpore (skladno z ZSROVE) – izvajanje podporne sheme za proizvodnjo električne energije iz obnovljivih virov in visoko učinkovite soproizvodnje toplote in električne energije.

Zakon o učinkoviti rabi energije (ZURE) pa dodatno v 55. členu nalaga Borzenu kot izvajalcu dejavnosti centra za podpore, da »pripravlja in izvaja programe za informiranje, ozaveščanje in usposabljanje različnih ciljnih skupin o koristih in praktičnih vidikih razvoja in uporabe tehnologij za učinkovito rabo energije in za uporabo obnovljivih virov«. Omenjene programe družba Borzen izvaja v sklopu lastne blagovne znamke Trajnostna energija.

Več informacij lahko najdete na naši spletni strani [www.borzen.si](http://www.borzen.si) in [www.trajnostnaenergija.si](http://www.trajnostnaenergija.si).

# NAMEN IN CILJI

Borzen je za namene informiranja in ozaveščanja vzpostavil spletni Atlas trajnostne energije (v nadaljevanju: Atlas), ki prikazuje obnovljive vire energije (v nadaljevanju. OVE) in učinkovito rabo energije (v nadaljevanju: URE) ukrepe in potenciale OVE na zemljevidu Slovenije ter je namenjen širši javnosti za uporabo v lastne namene, zlasti je velika dodana vrednost za potencialne investitorje v OVE ali URE.

Namen projekta je širiti Atlas, v smislu uporabnikom ponuditi več informacij in funkcionalnosti ter tako širiti potencialne uporabnike te storitve.

# VSEBINSKA SPECIFIKACIJA NAROČILA

Predmet naročila so licence in vzdrževanje licenc za uporabo ESRI geografske opreme in storitve vsebinske nadgradnje za obdobje 4 let:

* Vzdrževanje licence Esri ArcGIS Desktop Standard SU;
* Dodatna licenca L2 imenovani uporabnik na ArcGIS Online;
* 2x Paket 1000 kreditov za ArcGIS Online (licenca);
* Vsebinske nadgradnje, svetovanje pri uporabi ESRI GIS komponent (portal, strežnik, namizje in mobilne aplikacije), integracija z drugimi informacijskimi sistemi;
* Vzdrževanje informacijske rešitve skladno s Pogoji standardnega vzdrževanja za TTP (programska oprema tujih proizvajalcev) produkte.

# POSTOPEK NAROČANJA VSEBINSKIH NADGRADENJ IN VZDRŽEVANJA

## Postopek vsebinskega nadgrajevanja:

* Naročnik pošlje specifikacijo za zahtevano vsebinsko nadgradnjo vključno z želenimi roki za izvedbo po elektronski pošti Izvajalcu;
* Izvajalec pošlje odziv (oceni obseg del, potreben za izvedbo opredeljenih storitev) po elektronski pošti;
* Izvajalec po potrditvi Naročnika po elektronski pošti pristopi k izvedbi vsebinske nadgradnje;
* Implementacijo in ustreznost nadgradnje preveri predstavnik Naročnika, ki tudi odobri uporabo. Naročnik mora izvedbo potrditi Izvajalcu s prevzemnim zapisnikom, preden je Izvajalec upravičen obračunati izvedene storitve.

## Obračun storitev

Naročnik bo poravnal izvedene vsebinske nadgradnje Atlasa z valuto 30 dni od datuma izstavitve računa. Pogoj za izstavitev računa je prevzemni zapisnik.

# TEHNOLOŠKE ZAHTEVE

**Varnost**

Izvajalec mora pri izvajanju pogodbenih storitev v celoti spoštovati varnostne politike in interne varnostne postopke naročnika.

**Varnostni popravki**

Varnostni popravki se nanašajo na vse napake programskih rešitev vključenih v to naročilo, ki pomenijo ali bi lahko pomenile varnostno tveganje za delovanje IT sistema naročnika. Izvajalec je takšne ugotovljene pomanjkljivosti dolžan odpraviti v najkrajšem možnem času. V primeru, da se izkaže da je vir napake v avtorski kodi razvijalca, je to napako dolžan odpraviti na lastne stroške.

**Dokumentacija**

Naročnik zahteva natančno in ažurno dokumentiranje informacijskega sistema. Dokumentacija mora biti osvežena ob vsaki spremembi na informacijskem sistemu oziroma ciljnih okoljih.

# MERILO ZA IZBOR

Naročnik bo izbral ponudbo, ki bo cenovno najugodnejša.

**Pogajanja**

Naročnik si pridržuje pravico, da bo po odpiranju ponudb izvedel pogajanja s ponudnikom, ki bo dal najugodnejšo ponudbo glede na merila. Naročnik se bo pogajal o ceni. V pogajanjih ponudnik ne sme ponuditi višje cene glede na prvo ponudbo. Pogajanja bodo potekala v enem krogu. Naročnik bo ponudnike, ki bodo oddali najugodnejše ponudbe, povabil k ustnim ali pisnim pogajanjem.

Naročnik si pridržuje pravico, da javnega naročila ne odda.